《陈朝纪不赴饮以诗来谢次韵二首 其一》
明代·黄佐

小筑茅堂带碧峰，春灯春酒对芙蓉。水边霞绮明孤鹤，云外笙箫殷万松。

洛社几人同杖屦，粤江今日聚萍踪。登临更作连床约，欲向希夷学五龙。

作者简介：（1490—1566）明广东香山人，字才伯，号泰泉。正德十六年进士，选庶吉士，授编修。出为江西提学佥事，旋改督广西学校。弃官归养，久之起右春坊右谕德，擢侍读学士，掌南京翰林院事。与大学士夏言论河套事不合，寻罢归，日与诸生论道。学从程、朱为宗，学者称泰泉先生。所著《乐典》，自谓泄造化之秘。卒，赠礼部右侍郎，谥文裕。